OpenLLM-France/wikimedia huggingface dataset:
# Niala de muntanya

El niala de muntanya (Tragelaphus buxtoni), conegut a Etiòpia com a Azagen (ge'ez: አጋዘን āgāzen), és un antílop que viu a les zones boscoses elevades d'una petita regió de l'Etiòpia central. Els niales de muntanya deuen el seu nom a la seva semblança al niala, però actualment es creu que són més propers als cuduns grossos.

## Referències

Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Túbul renal

El túbul renal és la porció de la nefrona que conté el líquid tubular filtrada pel glomèrul. Després de passar pel túbul renal, el filtratge segueix el sistema de conducte col·lector, que no forma part de la nefrona.
Els components del túbul renal són:
* Túbul contort proximal
* Nansa de Henle
** Branca descendent de la nansa de Henle
** Branca ascendent de la nansa de Henle
*** Branca ascendent prima de la nansa de Henle
*** Branca ascendent gruixuda de la nansa de Henle
* Túbul contort distal
# Estació d'Oceja

Línia de Cerdanya ("Tren Groc") :
L'Estació d'Oceja (oficialment en francès Osséja) és una estació de ferrocarril de la línia de tren groc situada a la població del mateix nom, a l'Alta Cerdanya, de la Catalunya del Nord.
Està situada al nord del nucli de la població, a l'Avinguda del Dr. Cunnac, amb accés des de l'Avinguda de la Cerdanya, a prop a ponent del centre hospitalari.
| Procedència/Destinació | < | Línia | > | Procedència/Destinació |
| : Transport express régional |||||
| Vilafranca de Conflent - Vernet - Fullà | Santa Llocaia | Tren groc | La Guingueta d'Ix | La Tor de Querol - Enveig |

## Referències

* ↑ «Halte Ferroviaire Osséja» (en francès). SNCF, 16 octubre 2021. [Consulta: 17 octubre 2021].
* ↑ L'Estació d'Oceja en els ortofotomapes de l'IGN

## Bibliografia

* Becat, Joan. «- Oceja». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Oceja». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Malayalikal

Els malayalikal, també anomenats keralites (singular: malayalee o malayali, en malayalam: മലയാളി; plural: malayalikal), són un poble de l'Índia del sud que parla malaiàlam (una de les principals llengües dravídiques), i constitueixen la major part de la població de Kerala. Bona part dels malayalikal són descendents dels primers habitants de l'Índia, els anomenats dravidians (parlants de llengües dravídiques), que van ser impulsats cap al sud entre aproximadament el 2000 i el 1500 aC, quan els aris (parlants de llengües indoàries) van descendir al subcontinent indi.
La identitat d'aquest poble és principalment lingüística; el terme s'ha ampliat modernament per incloure emigrants malayalikal que mantenen certes tradicions, encara que hagin perdut la llengua. Els parlants són en la seva immensa majoria habitants de Kerala o residents en altres llocs, però originaris de Kerala. Segons el cens de l'Índia del 2001 hi havia 30.803.747 parlants de malayalam a Kerala (96,7% de la població de l'estat). En total el malaiàlam el parlen uns 36 milions de persones. Informalment són també anomenats mallu o mallus per la dificultat de pronunciar "malayalee", però aquest apel·latiu pot resultar ofensiu.
Més de la meitat dels residents de Kerala -inclosa la majoria dels malayalikal- segueixen l'hinduisme, i al voltant d'una quarta part de la població practica l'Islam. Els cristians, que representen gairebé una cinquena part de la població, pertanyen a esglésies ortodoxes i catòliques romanes, així com a diverses denominacions protestants.

## Referències

* 1 2 3 «Kerala | History, Map, Capital, & Facts» (en anglès). [Consulta: 24 març 2021].
* ↑ «Malayali people group in all countries | Joshua Project». [Consulta: 4 agost 2023].
* ↑ Project, Joshua. «Malayali in India» (en anglès). [Consulta: 24 març 2021].
* ↑ «What does Malayali mean?». [Consulta: 19 juliol 2023].
* ↑ «Malayalam language | Britannica» (en anglès). [Consulta: 16 octubre 2022].
* ↑ «17 Things You Should Never Say To A Malayalee» (en anglès), 16-02-2015. [Consulta: 16 octubre 2022].

## Vegeu també

* Malayalis
# Kavkazski plénnik (Cui)

El presoner del Caucas (en rus: Кавка́зский пле́нник, Kavkazski plénnik) és una òpera en tres actes amb música de César Cui i llibret de V.A. Krilov basat en el poema El presoner del Caucas d'Aleksandr Puixkin. Composta entre 1858 i 1882, es va estrenar el 4 de febrer de 1883 sota la direcció d'Eduard Nápravník al Teatre Mariïnski de Sant Petersburg.
L'òpera es va veure precedida en l'escenari rus pel ballet del coreògraf Charles Didelot de 1825.

## Personatges

| Personatge | Tessitura | Repartiment de l'estrena, 4 de febrer de 1883 (Director: Eduard Nápravník) |
| Kazenbek | baix | Fiódor Stravinski |
| Fatimà, la seva filla | soprano | M. A. Slàvina, F. N. Belínskaia |
| Mariam, la seva amiga | mezzosoprano | N. A. Fride |
| Abubéker, marit de Fatimà | baríton | I. P. Priànixnikov |
| Fekherdin, un mul·là | baix | M. M. Koriakin |
| Un presoner rus | tenor | M. D. Vassíliev |
| Primer circassià | tenor |
| Segon circassià | baríton | V. F. Sóbolev |
| Segon mul·là | tenor |

## Referències

* ↑ Pare d'Ígor Stravinski
# Propan-2-ol

El propan-2-ol, conegut també com a alcohol isopropílic, és un alcohol amb la fórmula (CH₃)₂CHOH.

## Propietats

És un líquid incolor, inflamable i miscible en aigua en qualsevol proporció.

## Usos

És molt emprat com a dissolvent, com a anticongelant i en perfumeria.
També s'empra en la creació de cambres de boira per detectar partícules subatòmiques carregades elèctricament.
Com a subproducte en l'obtenció de l'alcohol isopropílic s'obté èter isopropílic, un producte líquid que és emprat per a augmentar la combustibilitat de la gasolina.

## Referències

* ↑ «Propan-2-ol». Gran Enciclopèdia Catalana. Barcelona: Grup Enciclopèdia Catalana. [Consulta: 6 agost 2010].
* ↑ «Propan-2-ol». Gran Enciclopèdia Catalana. Barcelona: Grup Enciclopèdia Catalana. [Consulta: 6 agost 2010].
# Lepisosteus

Lepisosteus és un gènere de peixos actinopterigis de l'ordre dels lepisosteiformes.

## Taxonomia

El gènere Lepisosteus inclou quatre espècies:
* Lepisosteus oculatus
* Lepisosteus osseus
* Lepisosteus platostomus
* Lepisosteus platyrhynchus
Tres espècies que en un principi es van classificar dins el gènere Lepisosteus actualment s'assignen al gènere Atractosteus.

## Referències

* ↑ Sepkoski, Jack «A compendium of fossil marine animal genera». Bulletins of American Paleontology, 364, 2002, p.560. Arxivat de l'original el 2011-07-23 [Consulta: 8 gener 2008].
* "Lepisosteus". FishBase. Ed. Ranier Froese i Daniel Pauly. Gener del 2006. N.p.: FishBase, 2006.
# Fabian Jeker

Fabian Jeker (Frenkendorf, 28 de novembre de 1968) va ser un ciclista suís, que fou professional entre 1991 i 2005. Durant la seva carrera esportiva aconseguí més de 20 victòries, destacant la general de la Volta a Portugal (2001), la Volta a la Comunitat Valenciana (2002) i la Volta a Astúries (2003). També guanyà tres edicions de l'Escalada a Montjuïc.
El seu germà Roman també fou ciclista.

## Palmarès

* 1992
** 1r a la Volta a Galícia i vencedor d'una etapa
* 1995
** Vencedor d'una etapa de la Dauphiné Libéré
* 1996
** 1r a l'Escalada a Montjuïc
* 1998
** 1r a l'Escalada a Montjuïc
* 2000
** 1r a l'Escalada a Montjuïc
* 2001
** 1r a la Volta a la Comunitat Valenciana
** 1r a la Volta a Portugal i vencedor de 2 etapes
** Vencedor d'una etapa del GP do Minho
* 2002
** 1r del GP do Minho i vencedor de 2 etapes
** Vencedor d'una etapa de la Volta ao Alentejo
* 2003
** 1r a la Volta a Astúries i vencedor d'una etapa
** 1r del Trofeu Joaquim Agostinho i vencedor de 2 etapes
** Vencedor d'una etapa de la París-Niça
* 2004
** Vencedor d'una etapa del Tour de Romandia

### Resultats a la Volta a Espanya

* 1996. 22è de la classificació general
* 1997. 25è de la classificació general
* 2000. 25è de la classificació general
* 2001. 71è de la classificació general
* 2002. 13è de la classificació general
* 2003. 65è de la classificació general
* 2004. Abandona (10a etapa)

### Resultats al Tour de França

* 1993. 79è de la classificació general
* 1995. 68è de la classificació general
* 1999. 57è de la classificació general

### Resultats al Giro d'Itàlia

* 1994. Abandona
* 1997. 31è de la classificació general
* 1998. 49è de la classificació general

## Referències

* 1 2 «JEKER Fabian». [Consulta: 24 abril 2024].
* ↑ «Jeker sentencia la Vuelta a Asturias -». [Consulta: 24 abril 2024].
* ↑ «Fabian Jeker vence Escalada a Montjuic» (en portuguès de Portugal). [Consulta: 24 abril 2024].
* ↑ ONLUS®, Museo del Ciclismo Associazione Culturale. «Museo del Ciclismo - Fabian JEKER» (en italià). [Consulta: 24 abril 2024].

## Enllaços externs

* Web personal Arxivat 2007-09-18 a Wayback Machine.
* Fitxa de Fabian Jeker a sitiodeciclismo.net
* Fitxa de Fabian Jeker a procyclingstats.com
# Rave bord

El rave bord o rave petit (Raphanus raphanistrum) és una planta de la família de les Brassicàcies. Aquesta planta es coneix popularment amb el nom de ravenissa, un nom genèric que inclou diverses espècies de males herbes. Noms derivats d'aquest són ravanissa, reveníssia, rafanistre, raveguissa, ravenís, ravenissa blanca, ravenissa borda i ravenisses. Entre altres noms cal mencionar citró, erviana, enviana, raveguí, ravenet, ervianes i esmolata.
El rave bord es pot sovint confondre amb una altra mala herba molt comuna coneguda amb el nom de ravenissa, la mostassa borda (Sinapis arvensis). Es pot distingir fàcilment però comparant els pètals, car els de la flor del rave bord tenen les venes ben marcades i de color morada. Hom diu que és un avantpassat del rave comestible (Raphanus sativus) però les varietats silvestres no tenen l'arrel tuberosa i morada característica del rave.
Originari de la zona del mediterrani i d'Àsia, actualment el rave bord és una espècie invasora que s'ha estès arreu de les zones subàrtiques de tot el planeta. És una planta molt comuna a les Illes Balears, la zona litoral de Tarragona i al País Valencià, on es troben dues varietats:
* Raphanus raphanistrum L. subsp. raphanistrum
* Raphanus raphanistrum L. subsp. landra (Moretti ex DC.) Bonnier i Layens
El rave bord és una planta dura, considerada com a mala herba i que sovint creix en ambients ruderals.
Floreix del març al juliol. Les flors tenen quatre pètals i són generalment blanques. Hi ha varietats de flor groga. El fruit ve en una beina que recorda un cacauet

## Referències

* ↑ «Diccionari normatiu valencià». [Consulta: 6 març 2025].
* ↑ Flora de Malta - Raphanus raphanistrum Arxivat 2006-10-22 at Archive.is (anglès)
* ↑ UIB - Herbari Virtual del Mediterrani
# Ratpenats pescadors

Els ratpenats pescadors (Noctilionidae) són una família de ratpenats amb només dues espècies que viuen a l'àrea còmpresa entre el nord de Mèxic i el nord de l'Argentina i el sud de Paraguai.

## Descripció

* Pelatge de color taronja o marró.
* Fan entre 7 i 14 cm.
* Potes relativament llargues.

## Dieta

Ambdues espècies mengen insectes, i el ratpenat pescador gros també pesca i menja petits peixos.

## Taxonomia

* Gènere Noctilio
** Subgènere Noctilio
*** Ratpenat pescador gros (Noctilio leporinus)
** Subgènere Dirias
*** Ratpenat pescador petit (Noctilio albiventris)

## Referències

* ↑ Distribució (anglès)
* ↑ Noctilio a Mammal Species of the World (MSW) (anglès)

## Enllaços externs

* The Taxonomicon (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# José Luis Abajo

José Luis Abajo (Madrid, 22 de juny de 1978) sobrenomenat Pirri, és un esgrimidor espanyol que competeix en la modalitat d'espasa.
Va participar en els Jocs Olímpics de Pequín 2008 en la categoria d'espasa individual, obtenint la medalla de bronze, en el dol pel tercer lloc contra l'hongarès Gabor Boczko, sent la primera medalla olímpica d'Espanya en l'esgrima, i convertint-se a la medalla número 100 en la història d'Espanya en els Jocs Olímpics, tant d'hivern com d'estiu.El 2013 va ser inclòs al Saló de la Fama de la Federació Internacional d'Esgrima.
Es va retirar de la competició el 2016. Posteriorment va ser el president de la Real Federació Espanyola d'Esgrima.

## Palmarès

Palmarès de José Luis Abajo.
* Diploma (8è lloc) en espasa individual en el Campionat Mundial d'esgrima del 2005.
* Medalla de bronze en espasa individual en els Jocs del Mediterrani 2005
* Medalla d'argent en espasa per equips en el Campionat Mundial d'esgrima del 2006.
* Diploma (4t lloc) en espasa per equips en el Campionat Mundial d'esgrima del 2007.
* Medalla de bronze en espasa individual en els Jocs Olímpics d'Estiu de 2008.

## Referències

* ↑ «Fencing results». Sport. BBC, 24-08-2008 [Consulta: 1r abril 2013].
* 1 2 «Abajo Gómez, José Luis (ESP)». International Fencing Federation. Arxivat de l'original el 2014-02-22.
* ↑ «Se retira José Luis Abajo 'Pirri', el D'Artagnan español», 22-06-2016. [Consulta: 1r maig 2024].
* ↑ «José Luis Abajo 'Pirri' nuevo presidente de la Federación», 07-02-2021. [Consulta: 1r maig 2024].
* ↑ «INTERNATIONAL FENCING FEDERATION - The International Fencing Federation official website». [Consulta: 20 novembre 2024].
# Fadia Stella

Fadia Stella (Nairobi, 30 de desembre de 1974) és una actriu kenyana. És més coneguda pels papers a les pel·lícules Caramel i Déjà mort.

## Vida personal

Va néixer el 30 de desembre de 1974 a Nairobi, Kenya.

## Carrera professional

L'any 1998 va debutar al cinema en la pel·lícula Déjà mort amb un paper menor com «l'amiga d'Alain». Més tard, el 2007, va fer un paper principal en la pel·lícula Caramel. La pel·lícula es va estrenar el 20 de maig al Festival de Cannes de 2007, a la secció de la Quinzena de Cineastes. Més tard, la pel·lícula es va presentar també per a la Càmera d'Or. La pel·lícula va rebre elogis de la crítica i es va distribuir a més de 40 països.

## Filmografia

| Any | Pel·lícula | Paper | Ref. |
| 1998 | Déjà mort | Amiga d'Alain a casa de David | |
| 2007 | Caramel | Christine | |

## Referències

* ↑ «Fadia Stella» (en alemany). Cinema.
* ↑ «Fadia Stella: Schauspielerin» (en alemany). Filmstarts.
* ↑ «These World-Famous Actors Actually Are Of Kenyan Descent». playbuzz. [Consulta: 4 novembre 2020].
* ↑ «Fadia Stella bio» (en anglès). My Heritage.
* ↑ «Fadia Stella» (en anglès). British Film Institute. Arxivat de l'original el 2020-11-13. [Consulta: 30 gener 2025].
* ↑ «2 Lebanese filmmakers land in Cannes» (en anglès). The Daily Star, 21-04-2007.
* ↑ «Long Metrage - Caramel» (en francès). Quinzaine des Realisateurs. Arxivat de l'original el 2009-05-15. [Consulta: 30 gener 2025].
* ↑ «Caramel (2008)». Fandango Media.
* ↑ «Caramel Reviews» (en anglès). Metacritic.
# Chinchilla lanigera

Chinchilla lanigera és una de les dues espècies de xinxilla; l'altra és C. chinchilla. Les poblacions de C. lanigera es troben a Aucó, a prop d'Illapel, Regió IV, Xile, a la Reserva Nacional Las Chinchillas i a La Higuera, aprox. 100 km al nord de Coquimbo (29° 33′ S, 71° 04′ W).
Habiten els pendents rocosos de les muntanyes. El seu pelatge els protegeix del fred.

## Referències

* ↑ Jiménez, J.E. «The extirpation and current status of wild chinchillas (Chinchilla lanigera and C. brevicaudata)». Biological Conservation, 77, 1996, p. 1-6.
* ↑ Brunie, 2000, p. 7.

## Bibliografia

* Burnie, David. Enciclopedia ilustrada del reino animal. Madrid: Susaeta, 2000. ISBN 84-305-9931-2.
# Fairmount Park

Fairmount Park és un sistema de parcs municipals situat a Filadèlfia als Estats Units. Està administrat per la "Fairmount Park Commission".
En 1876, el Fairmount Park es va triar per acollir l'Exposició Universal, del Centennial Exposition. Aquí es troba també el zoològic més antic del país, un arboreto, el centre d'horticultura de la ciutat, el "Memorial Hall" i desenes d'estàtues. Se li coneix sobretot pel museu més important de la ciutat, el Museu d'Art de Filadèlfia. Es va inscriure en el Registre Nacional de Llocs Històrics en 1972.

## Enllaços externs

* Fairmount Park Commission, City of Philadelphia
* Philadelphia Zoo Arxivat 2011-11-24 a Wayback Machine.
* Public Art in Philadelphia
* Fairmount Park Conservancy

## Referències

* 1 2 «Fairmount Park» (en anglès americà). [Consulta: 12 juny 2024].
* ↑ «Memorial Hall - Please Touch Museum» (en anglès americà). [Consulta: 12 juny 2024].
* ↑ «Memorial Hall 1876» (en anglès americà). [Consulta: 12 juny 2024].
* ↑ «Fairmount Park - Conservation Heritage» (en anglès), 23-01-2017. [Consulta: 12 juny 2024].
# Substància negra

La substància negra o locus negre o locus niger o gangli negre o substància negra de Soemmering o cos de Vicq d'Azyr, és una substància grisa que separa les capes superior i inferior de substància blanca dels peduncles cerebrals. El color reflectint el fet que parts de la substància negra semblen més fosques que les zones veïnes a causa dels alts nivells de neuromelanina a les neurones dopaminèrgiques. La malaltia de Parkinson es caracteritza per la pèrdua de neurones dopaminèrgiques a la pars compacta de la substància negra.
Tot i que la substància negra apareix com una banda contínua en les seccions encefàliques, els estudis anatòmics han trobat que en realitat consta de dues parts amb connexions i funcions molt diferents: la pars compacta (SNpc) i la pars reticulata (SNpr). La pars compacta serveix principalment com a projecció al circuit dels ganglis basals, subministrant dopamina al nucli estriat. La pars reticulata transmet senyals des dels ganglis basals a moltes altres estructures cerebrals.

## Referències

* ↑ Diccionari Enciclopèdic de Medicina
* ↑ «Neuromelanin synthesis in rat and human substantia nigra». Journal of Neural Transmission. Parkinson's Disease and Dementia Section, 2, 1, 1990, pàg. 1–14. DOI: 10.1007/BF02251241. PMID: 2357268.
* ↑ «Parkin cleaves intracellular alpha-synuclein inclusions via the activation of calpain». The Journal of Biological Chemistry, 278, 43, 10-2003, pàg. 41890–9. DOI: 10.1074/jbc.M306017200. PMID: 12917442.
* ↑ Bolam, J. P.; Brown, M. T. C.; Moss, J.; Magill, P. J.. Basal Ganglia: Internal Organization (en anglès). Academic Press, 2009, p. 97–104. DOI 10.1016/b978-008045046-9.01294-8. ISBN 978-0-08-045046-9 [Consulta: 7 setembre 2020].
# Mandasor

Mandasor o Mandasaur (hindi:मन्दसौर/मंदसौर) és una ciutat de Malwa a Madhya Pradesh, capital del districte de Mandasor i abans d'una zila de l'estat de [Gwalior]. Està situada a 24° 43′ 50″ N, 75° 05′ 00″ E﻿ / ﻿24.73056°N,75.08333°E﻿ / 24.73056; 75.08333. Segons el cens del 2001 la població era de 116.483 habitants. El 1881 era de 22.596 habitants, el 1891 de 25.785 habitants i el 1901 de 20.936.

## Història

Bandhu Varma, contemporani de Kumaragupta I governava a Mandasor al segle v; segons una inscripció Bandhu Varma governava el 473. És possible que ja s'hagués emancipat dels guptes o encara fos el seu tributari. El següent rei fou Vishnuvardhan que va construir un pilar de la victòria a Bayana, i el nom d'aquesta ciutat va passar a ser Vijaygarh (ciutat de la Victòria). Vishnuvardhan fou seguit per Yasodharman que va aconseguir una gran victòria sobre el rei huna Mihirakula, fill de Toramana i va esdevenir el rei més poderós de Malwa. Yasodharman i el seu antecessor portaven el títol de samrat i el primer sembla que també el de Maharajadhiraja o Emperador.
Hushang Shah (1405-1435) va construir una fortalesa a Mandasur coneguda com a fort de Mandasor o de Dashpur. El 1519 fou ocupada per Rana Sanga que va nomenar kiledar a Ashokmal Rajput. El 1535 Humayun va passar uns mesos a Mandasor durant la seva expedició a Malwa. Sher Shah Suri en va nomenar kiledar a Sadar Khan. Sota Akbar va tenir la condició de sarkar de la suna de Malwa. Jai Singh III, com a governador mogol, fou derrotat pels marathes i va perdre Mandasor al segle xviii davant Sindhia. El tractat de Mandasor entre Malhar Rao Holkar II i Sir John Malcom, va posar fi a la tercera Guerra Maratha, a la guerra Pindari i va posar els dominis d'Holkar sota control britànic.
En la rebel·lio de 1857 Firoz Shah, un membre de la dinastia mogol, es va revoltar a la zona i el va seguir molta gent entre els quals molts rohilles. El Malwa Field Force va fer un avanç rapid per protegir Nimach i va conquertir Mandasor el 21 de novembre de 1857; tres dies després es va lliurar un combat als afores a 7 km al nord-oest on els rohilles foren derrotats i les forces de Firoz Shah dispersades.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Notes

* ↑ Thakur Deshraj: Jat Itihas (Hindi), Maharaja Suraj Mal Smarak Shiksha Sansthan, Delhi, 1934, p. 710
* ↑ Sikandar bin Mahmud:Mirat-e-Sikandar, p. 113
* ↑ H.Mikal Brown (Ed): Gwalior Today, 180
* ↑ Raghuvir Singh:Madhyakalin Mandsaur mien huee Bharatiy Itihas ki kuchh nirnayak ghatnaen, p. 12
* ↑ Mandsaur district gazetteer, p. 42
* ↑ Usha Agarwal:Mandsaur Zile ke Puratatvik samarakon ki paryatan ki drishti se sansadhaniyata - Ek Adhyayan, Chrag Prakashan Udaipur, 2007, p. 19
# Pacaranà

El pacaranà (Dinomys branickii) és un rar i lent rosegador sud-americà que només es troba als boscos tropicals de la part occidental de la conca de l'Amazones i les faldes dels Andes del nord-oest de Veneçuela i Colòmbia fins a l'oest de Bolívia.

## Referències

* ↑ Nom proposat pel TERMCAT
# Íbex de Núbia

L'íbex de Núbia (Capra nubiana) és una espècie de cabra que viu a les muntanyes de l'Aràbia Saudita, Egipte, Etiòpia, Israel, Jordània, el Líban, Oman, Síria, el Sudan i el Iemen. Aquest animal pot mesurar fins a 80 centímetres i pesar fins a 70 quilograms. Algunes autoritats el consideren una subespècie de la cabra dels Alps (Capra ibex).

## Referències

* ↑ Huffman, Brent. «Capra nubiana. Nubian ibex». ultimateungulate.com. [Consulta: 28 desembre 2015].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :